text: جناب اہیر نے جوانوں کے ساتھ بھی تبادلہ خیال کیے اور ان سے ان کی خیر و عافیت دریافت کی۔ گفت و شنید کے دوران بی ایس ایف کی ٹکڑیوں کے جوش و جذبے سے وزیر موصوف بہت متاثر ہوئے۔ وزیر موصوف نے چملیال علاقے میں بی ایس ایف کے دستوں کے ذریعے تین جنگجوؤں کو مؤثر طریقے سے ٹھکانے لگانے کے لیے ان کی تعریف کی ۔ یہ جنگجو گذشتہ برس سرنگ کے ذریعے درآئے تھے۔ وزیر موصوف نے جوانوں کو بتایا کہ حکومت قومی سلامتی میں ان کے تعاون کا اعتراف کرتی ہے اور ان کی تشویشات کا حل نکالنے کے لیے ہمیشہ کمربستہ ہے۔